RESOLUCIÓN parcial do 27 de decembro de 2007 pola que se adxudican as axudas do Programa Isidro Parga Pondal (anexo III) da Orde do 3 de agosto de 2007 (Diario Oficial de Galicia número 157, do 14 de agosto) pola que se convocan as axudas correspondentes a diversas accións formativas do Programa de recursos humanos, no marco do Plan Galego de Investigación, Desenvolvemento e Innovación Tecnolóxica de Galicia-Incite (2006-2010) para o ano 2007.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 08/01/2008

A orde da Consellería de Innovación e Industria do 3 de agosto de 2007 (DOG nº 157, do 14 de agosto) aproba as bases que rexerán a convocatoria de axudas correspondentes a diversas accións formativas do Programa de recursos humanos, no marco do Plan Galego de Investigación, Desenvolvemento e Innovación Tecnolóxica de Galicia-Incite (2006-2010) para o ano 2007.
No artigo 3 do anexo III da mencionada orde de convocatoria determínanse os requisitos que deberían cumprir os candidatos das axudas correspondentes ao Programa Isidro Parga Pondal.
A comisión de selección establecida no artigo 9 das bases xerais da Orde do 3 de agosto de 2007, na súa reunión do día 15 de novembro de 2007, tendo en conta os créditos dispoñibles, acordou:
-Programa Isidro Parga Pondal (anexo III da orde de convocatoria):
1. Establecer como nota de corte mínima para figurar na lista de adxudicatarios ou, se é o caso, na lista de agarda, a puntuación mínima de 40 puntos, en aplicación do baremo establecido no artigo 8 do anexo III da devandita orde de convocatoria. As solicitudes admitidas definitivamente cunha puntuación inferior a 40 non acceden á axuda.
2. Propoñer a concesión de axudas ás universidades do SUG, institucións non-universitarias sen ánimo de lucro e organismos das administracións públicas, ou as súas entidades dependentes, que desenvolvan actividades de investigación ou innovación, radicadas na Comunidade Autónoma de Galicia, e que contraten os solicitantes dunha praza do Programa Isidro Parga Pondal (anexo III da Orde de convocatoria do 3 de agosto de 2007) que se relaciona no anexo I desta resolución.
3. Propoñer unha lista de agarda cos solicitantes que non séndolles adxudicada praza, teñan unha puntuación total igual ou superior a 40 puntos, para, de ser o caso, determinar posibles substitucións, cos solicitantes que se relacionan no anexo II desta resolución.
Na súa virtude, e atendendo a proposta elaborada pola Dirección Xeral de Investigación, Desenvolvemento e Innovación, a Consellería de Innovación e Industria
RESOLVE:
Primeiro.-Concederlles as axudas correspondentes ao Programa Isidro Parga Pondal (anexo III da orde de convocatoria) ás universidades do SUG, institucións non-universitarias sen ánimo de lucro e organismos das administracións públicas, ou ás súas entidades dependentes, que desenvolvan actividades de investigación ou innovación, radicadas na Comunidade Autónoma de Galicia, que contraten os candidatos seleccionados que se relacionan no anexo I desta resolución.
Segundo.-Establecer unha lista de agarda para, se é o caso, determinar posibles substitucións, cos solicitantes que se relacionan no anexo II desta proposta de resolución.
Terceiro.-As solicitudes que non figuran relacionadas no anexo I e II desta resolución e que foron admitidas para participar nesta convocatoria, enténdese que quedan denegadas por non ter acadado a puntuación mínima de 40 puntos establecida pola comisión de selección para serlles concedida a axuda ou figurar na lista de agarda establecida para, se é o caso, determinar posibles substitucións.
Cuarto.-As 47 axudas concedidas financiaranse con cargo ás aplicacións orzamentarias dos orzamentos xerais da Comunidade Autónoma de Galicia para os anos 2007, 2008, 2009 e 2010 que a seguir se indican, e de acordo coa seguinte distribución, considerando como data de inicio dos contratos o 28 de decembro de 2007:
Ver referencia pdf "00500D007P014.PDF"
Quinto.-Formalización e duración dos contratos.
1. Publicada a resolución no DOG, as institucións e entidades beneficiarias procederán á contratación dos candidatos seleccionados para os seus organismos mediante a formalización de contratos laborais de acordo co que establece o texto refundido do Estatuto dos traballadores, aprobado polo Real decreto lexislativo 1/1995, do 24 de marzo. Nos contratos deberá facerse referencia expresa a:
a) O seu financiamento con cargo ao Programa Isidro Parga Pondal da Consellería de Innovación e Industria da Xunta de Galicia e o seu cofinanciamento, de ser o caso, polo Fondo Social Europeo.
b) Data de incorporación efectiva do beneficiario ao seu posto de traballo.
c) A retribución bruta anual, o lugar de prestación de servizos do beneficiario e a duración do contrato.
2. A duración dos contratos será dun máximo de tres anos, que se desenvolverá nas datas que se indiquen na resolución de adxudicación, e que terán que ser entre o 28 de decembro de 2007 e o 31 de decembro de 2010.
3. A contratación dos candidatos seleccionados deberá levarse a cabo na data prevista no punto cuarto desta resolución.
4. No caso de beneficiarios non-nacionais que, por razóns de permiso de traballo, non poida producirse a súa contratación no prazo establecido no punto anterior, os contratos deberán asinarse nun prazo máximo de 3 meses, e a súa duración estenderase entre a súa data de sinatura e o 31 de decembro de 2010.
Sexto.-O pagamento das axudas pola Consellería de Innovación e Industria ás institucións ou entidades beneficiarias realizarase do xeito indicado no anexo correspondente ao Programa Isidro Parga Pondal da orde de convocatoria do 3 de agosto de 2007 (DOG nº 157, do 14 de agosto).
Sétimo.-A inobservancia por parte dos solicitantes beneficiarios de calquera das bases establecidas na orde de convocatoria do 3 de agosto de 2007 (DOG nº 157, do 14 de agosto) suporá a perda do dereito a percibir a axuda correspondente.
Oitavo.-Contra esta resolución, que esgota a vía administrativa, os interesados poderán interpoñer recurso potestativo de reposición perante o conselleiro de Innovación e Industria, no prazo dun mes contado a partir do día seguinte ao da publicación desta resolución no Diario Oficial de Galicia, ou directamente, recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Santiago de Compostela, 27 de decembro de 2007.
P.D. (Orde 31-1-2006, DOG nº 24, do 3 de febreiro)
Emilio Nogueira Moure
Secretario xeral da Consellería de Innovación
e Industria
Ver referencia pdf "00500D007P014.PDF"